rlitschk/wikidir huggingface dataset:
De Achumawi, ok Achomawi, River oder Pit-River nöömt, sünd en Indianer-Stamm ut de Hoka-Spraakgrupp (Spraakfamilie: Hokaltecan). De Achomawi wurrn oorsprünglich tosommen mit de Atsugewi as een Stamm ünner de Naam Palaihnihan nöömt, de en ööstlich Twieg vun de Shasta-Spraakfamilie weer. To de Tiet vun de eerste Kontakte mit de Witten leevten se in dat Rebeet vun de Pit River un vun de Montgomery Creek in de hüüdige Shasta County bit henn to den Goose Lake in de hüüdige Modoc County in Kalifornien. De Achumawi weern sesshaft un hebbt vörwiegend in Hütten ut Rinden, Eerdgras un Gestrüpp wahnt. Se leevten vun de Jagd, Fischfang un se hebbt Wildplanten sammelt. Hüüd tellt de Indianerstamm noch ruch weg 3.000 Minschen. List van Indianer up de noordamerikaansche Kontinent Achumawi. Mehr Biller, Videos oder Audiodateien to’t Thema gifft dat bi Wikimedia Commons.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Fischeree hett dat an de Nordseeküst al ümmer geven, aver eerst sietdem dat de Iesenbahn gifft, is dat mööglich, Seefisch in korte Tiet ok in't Binnenland to verfrachten. 1879 woorn de eersten Fischereegesetzen vekünnt, in de wat över de Maschenwied von de Netten, de Maten von de fungen Fisch un de Schoontieden in stund. De Küstenfischeree warrt langs de gesamte Küst in dat Wattenmeer von de Sielöörder ut bedreven. Fischt warrt tomehrst Butt, Scholl un Granaat. De Kutters, mit de de Fischers henutföhrt, sünd bit to 10 m lang, un to de Kru höört twee oder dree Mann. De Hochseefischeree warrt as Herings- oder Frischfischfang up hoge See bedreven. Fanggrünn för Hering sünd de Doggerbank, de Fladengrund bi de Shetlandinseln un de ingelsche Küst. De Hööftfangtiet is von Mai bit Dezember. Ene Fangreis kann veer bit sess Weken duren. De Drievnetten weert ut vele 30 m lange enkelte Netten tosamenknütt' un sünd denn 3 bi 4 km lang. Se weert baben von lüttje Bojen un Korkstücken un unnen von Bleestücken lootrecht in't Water hooln. Fischt warrt nachts.
Taurus (latiensch taurus Bull) betekent Taurusrind, de Deeroort Bos Taurus, Bull, en Deerkreisteken, Taurus, as Personifikatschoon vun’n Bull, faken vörkamen Cognomen in de röömschen Familie vun de Statilii, kiek bi Statilius, Taurus Award, Utteken in’n Rahmen vun de World Stunt Awards, Taurus, Rakete ut de US-amerikaanschen Ruumfohrt, Taurus, militäärsch Marschflaagkörper, Ford Taurus, en Automodell, Pipistrel Taurus, en Seilfleger, Taurus I & II, Markennaams vun de ÖBB för Lokomotiven, Taurus III, Markennaam vun de ÖBB för en Lokomotiv, Taurus-Bargen, Bargland in de Törkie, Montes Taurus, Bargland op’n Maand. Kiek ok bi: Tauros. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gemini betekent Gemini (Tweeschen), en Deerkreisteken, Gemini-Programm, US-amerikaansch Ruumfohrt-Projekt, Gemini-Steernwacht, Steernwacht op’n Mauna Kea, Hawai’i, USA, Gemini Award, kanaadsch Feernsehpries, Gemini-Huus, dat eerste Plusenergiehuus in Öösterriek, Isuzu Gemini, en Automarke, Gemini, vun Atari, Gemini, en Software to’n Ümwanneln, Gemini, japaansch Horrorfilm, Gemini Air Cargo, US-amerikaansch Flaagsellschop, Gemini Sound Product, Hersteller för DJ-Redschoppen, Gemini, in Cedar Point, Gemini, weer an’n Broadway opföhrt, Gemini Science Fiction, en Comic-Reeg, Gemini, sweedsche Musikgrupp, Gemini, portugeesche Musikgrupp, Gemini, en Soulgrupp, Gemini, chinees’sche Musikgrupp, Gemini, engelsche Musikgrupp, Gemini, ungarsche Musikgrupp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hominini sünd en Tribus mank de Minschenapen. Dor höört de verschedenen Aarden vun dat Geslecht „Homo“ to (dormank de Homo sapiens) un de ehre utstorvenen Vöröllern, de noch nich to düt Geslecht rekent weert. Dat sünd de Australopithecina. Kennteken dorför, dat en Aart to de Hominini rekent warrt, is, dat he up twee Fööt steiht un liekup lopen deit. Wenn he bavenhen ok noch Steenwarktüüch (Pebble Tools) bruken deit, warrt he to de Minschen rekent. Mit de Minschen (dat Geslecht „Homo“) weert ok düsse Australopithecina to de Hominini tellt: Sahelanthropus (ümstreden) Orrorin (ümstreden) Ardipithecus Australopithecus / Kenyanthropus Paranthropus Dörn’anner bi de Begrepen kümmt dorvun her, dat in de öllere Literatur dat Woort „hominid“ faken in’n Sinn vun „hominin“ bruukt warrt. Dat liggt dor an, dat de Paläoanthropologie sik bit in de laten 1990er Johre an Linné siene Taxonomie holen hett. Bi em weern de „Echten Minschen“ unner den Naam „Hominidae“ gegen de „Minschenapen“ („Pongidae“) mit de Orang Utans, Gorillas un Schimpansen över stellt. Annere Forschers hefft dat noch anners maakt. Se hefft Schimpansen un Minschen in een Grupp tohopensteken un düsse Grupp nu ok „Hominini“ nömmt. Dor kann een um tämlich dör’nanner kamen. Towielen güng dat dor ok um, de
Allenstein is ene poolsche Stadt an de Alle mit mier denn 174.000 Inwahners in de Woiwodschop Ermland-Masuren. In Allenstein gifft dat siet 1999 de Universität Ermland-Masuren. Nikolaus Kopernikus weer ok för Allenstein tostännig. Allenstein is de gröttste Stadt in Ermland, ene Region, de inst in de preußisch Provinz Ostpreußen weer. Allenstein is an't södelk End vun't Ermland. Veele Lü ut Allenstein, ok junge Lü, de in Allenstein boren sünd, leevt in Gelsenkiärken. In Gelsenkiärken, ene Partnerstadt vun Allenstein, is de Stadtkreisgemeinschaft Allenstein, dat Allensten-Museum un de Allensteiner Heimatbrief. In Allenstein weeren al vör den Tweten Weltorlog de meeste Lü ikatholsch. Allenstein is de Stadt ut de de evangeelsche Verbandsvörsitter Gerhard Naujokat un de SPD-Politiker Hans-Jürgen Wischnewski sünd. Allenstein is ene Stadt, de för veele jonge Inwahners nich good to lidden is. In Allenstein gifft dat de Masurische Störchepost. In Allenstein warr ok vör de Tweet Weltorlog keen Plattdüütsch snackt, man Hoochdüütsch, Masurisch un Poolsch. Allenstein. Mehr Biller, Videos oder Audiodateien to’t Thema gifft dat bi Wikimedia Commons.
De Föhrmann (lat. Auriga) is en vun de 88 modernen Steernbiller, dat in de nöördlichen Hälft vun’n Steernhimmel steiht. Dat Steernbild Föhrmann is över en teemlich grote Flach an’n Himmel utdehnt un licht to kennen. In Oosten grenzt dat an den Bull an un billt över’n Steern Elnath (β Tauri) mit den Bull en unregelmatig Sösseck. De Hööftsteern Capella is opfallig hell. In de geograafsche Breed vun Düütschland is de nöördliche Deel vun’n Föhrmann zirkumpolar, also dat hele Johr över an’n Himmel to sehn. Sien hööchste Positschoon hett dat Steernbild in’n Winter. Dör den Föhrmann verlöpt dat Band vun de Melkstraat, so dat in dat Rebeet ok vele intressante Objekten as Steernhopens un Nevels to sehn sünd. Dat Steernbild weer bi de Babyloniers as Förhmann (Rubuki) bekannt. Sien Latiensch Beteken Auriga bedüüt so veel as Wagenlenker oder Stüermann. De Römers hebbt dorin den greekschen König Erichthonios sehn, de denn veerspännigen Wagen utfunnen hett. De Föhrmann höört to de 48 Steernbiller vun de antiken greekschen Astronomie, de vun Ptolemäus beschreven worrn sünd. Na en fröhe Düden hannelt sik dat bi dat Steernbild üm en Harder, de över sien Schullern en Zeeg driggt. De Naam vun den Hööftsteern Capella bedüüt lütte Zeeg.
En Rookgasexplosion oder Backdraft (engelsch Fackbegreep) is en explosionsoordig Tünnern vun Rookgasen. Wenn in en afslaten Ruum en Brand tostannen kummt, verlöscht de bald wedder, vun wegen, dat nich noog Suerstoff för dat Füer dor is. Mitünner gifft dat ok en Twüschentostand, de as Sweelbrand betekent warrt. De Pyrolyys, de dorbi aflöpt, lett Gasen un Dämp entstahn un torüch, de brennbor sünd. Köhlt de Ruum nu langsom af, warrt dat Volumen vun disse Gasen lütter un en Ünnerdruck kummt tostannen. Dat föhrt to den Effekt, dat de Brandrook dör Ritzen as to’n Bispeel ünnen bi Dören utströömt un korte Tiet later wedder torüch in den Brandruum sogen warrt. Wenn nu de Döör apen maakt warrt, warrt vun wegen den Ünnerdruck Luft mit frischen Suerstoff vun buten in den Ruum insogen, wodör de Gasmischen op’n Slag wedder tünnern kann. Wenn nu noch en Tünnerer dor is, as to’n Bispeel Glootnesten, kann de Gasmischen explosionsoordig hooch gahn mit to’n Deel gresige Naklapp. Bi so en Rookgasexplosion kann sik, wenn de Suerstoff inströömt is, en Flammenwalz mit Snelligkeiten vun bit to 20 m/s un Temperaturen vun 2000 bit 2500 °C utbillen. Bi solk hoge Temperaturen schuult ok de beste Schuulkledaasch ut Nomex nich
Disse Artikel is man blots en Stubben. Du kannst Wikipedia helpen un em verbetern. Borussia Mönchengladbach (Vereensnaam luut eegen Statuten: Borussia Verein für Leibesübungen 1900 e.V.) is en düütsch Vereen ut Mönchengladbach, de sien Football-Mannschap in de Düütsche Football-Bundsliga speelt. De Vereen is an'n 1. August 1900 grünnd wurrn. De Vereen mit de Klubfarven Swaart, Witt un Gröön hett över 93.000 Liddmaaten (Stand: Juli 2020) un is dormit de söbentgröttste Vereen in Düütschland un in de Welt liggt de dormit up Platz 19. Rainer Bonhof Dietmar Danner Josef Heynckes Horst Köppel Lothar Matthäus Günter Netzer Bernd Rupp Berti Vogts Herbert Wimmer Borussia Mönchengladbach. Mehr Biller, Videos oder Audiodateien to’t Thema gifft dat bi Wikimedia Commons.
Deins is en Oort un Gemeen in de Samtgemeen Sürsen in’n Landkreis Rodenborg (Wümm) mit 655 Inwahners (Stand 31. Dezember 2022). To de Gemeen höört ok de Oortsdeel Mals. Enkelte Öörd vun de Gemeen sünd Stüh, Löh, Rohr, Visoh un Hastenbeck. De Gemeen Deins liggt in’n Noordööstlichen Deel vun’n Landkreis un grenzt in’n Noordwesten an de Eenheitsgemeen Bremervöör. Na de annern Sieten leegt wietere Gemeen vun de Samtgemeen Sürsen: In’n Noordoosten slutt sik Farm an, na Süüdoosten to liggt Annerlingen un in’n Süüdwesten Sürsen. Dör den nöördlichen Deel vun de Gemeen un dorbi ok dör den Oortsdeel Mals verlöpt de lütte Stroom Bever. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Oort Deins weer 1148 to’n eersten mol in en Oorkunnen betüügt, as de Arzbischop Ditmar vun Veern dat Veerner Doomkapitel den Teihnten in Deynstede schenken de. Dat warrt vermoodt, dat de Naam Deins op den Nanaam Deinhart (Degenhart) torüchgeiht. Bi en Brandkatastrooph 1714 is de Oort bit op een Huus vullstännig daalbrennt. 1911 is dat en tweet mol to en Grootbrand kamen, bi dat dat hele Dörp afbrennt is. Dat
De Bundsautobahn 11 (Afk.:BAB 11, in Kortform ok A 11 nöömt) is en Autobahn in’n Oosten vun Düütschland. Se föhrt vun de poolschen Grenz op 109,9 km bit in de Neeg vun Berlin. De A 11 is Deel vun de Europastraat 28 un vun de so nöömten Berlinka. De Autobahn hett ehrn Anfang an den Grenzövergang Pomellen na Polen in’n Ansluss an de poolsche Autostrada A 6. Vun dor verlöpt se toeerst 19 km in Richt Westsüüdwest dör Mekelnborg-Vörpommern. In Hööch vun de Anslussteed Schmölln geiht se denn in dat Rebeet vun Brannenborg. Vun dor an knickt de Streck in süüdsüüdwestliche Richt af un verlöpt 91 km dör dat Bundsland Brannenborg. An’t Autobahndreeeck Krüüz Uckermark münnt de A 20 ut Richt Rostock un Stralsund mit den Ansluss vun’t Eiland Rügen in. De Bundsautobahn 11 höört an’n Berliner Ring, also an de A 10 kort vör de Stadtgrenz, op. De Anslusssteden vun de AUtobahn warrt vun de poolschen Grenz ut in Richt Berlin hoochtellt. De Kilometers fangt aver an’t Autobahndreeeck Schwanebeck an to tellen. De Grenzövergang na Polen liggt bi Kilometer 109,9. De Boplaan för den Stettiner Aftwieg (vundaag dat Dreeeck Schwanebeck) un de eersten veer Stratenkilometers mitsams de Överföhren vun
Włocławek ([[vȗoʦ'wavek]]), ok Leslau, is ene poolsche Stadt mit 122.900 Inwahners. Se is ene ole Bischopsstadt in'n Bezirk Kujawien-Pommerellen. De Stadt kreeg in't Medeloller de Stadtrechten vun Meideborg. De Fläck is 84,8 km². Marcel Reich-Ranicki warr hier boren. Marek Wojtkowski is de Börgermeester. De Stadt liggt an de Wießel. Anwil Włocławek, en Basketballteam, speelt in de eerste Liga un warr 2003 Meester. Włocławek is ene keisfriee Stadt. Grote Firmen sünd Anwil SA un Fabryka Lin i Drutu Drumet SA. Wyższe Seminarium Duchowne we Włocławku (Theologisch Seminar Leslau) Wyższa Szkoła Humanistyczno-Ekonomiczna we Włocławku (Hoochschool för Geisteswetenschapen un Wertschapswetenschapen Leslau) Państwowa Wyższa Szkoła Zawodowa we Włocławku Wyższa Szkoła Informatyki w Łodz bet 2006: Władysław Skrzypek 2006 - 2014: Andrzej Pałucki siet 2014: Marek Wojtkowski Włocławek. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt (poolsch)
Roh Moo-hyun (Hangeul: 노무현; * 6. August 1946 in Gimhae; † 23. Mai 2009 ok dor) weer en süüdkoreaanschen Politiker. He weer vun’n 25. Februar 2003 bit to’n 25.Februar 2008 Präsident vun Süüdkorea. In de Tiet, vördem he in de Politik gahn is, weer he en bekannten Afkaat för Minschenrechten. He weer bekannt dorför, dat he sik för de Demokratiseeren, för de Minschenrechten un för de armen Lüüd in’t Land insetten de. He wull sik butendem dorför insetten, dat sik dat Land mit Noordkorea wedder beter verstahn de. Roh weer 1946 in Gimhae, in’n Süüdoosten vun Süüdkorea, boren. 1960 weer he de Anföhrer vun Protesten an sien School gegen de Plicht Opsätz to schrieven, in de de dormolige Präsident loovt warrn müss. As he mit Spood de Highschool achter sik laten un sien Wehrdeenst bi de Armee afleist harr hett he in verschedene Jobs arbeit un sik in’t Sülvststudium op de juristischen Staatsexamen vörbereit, de he 1975 afslaten hett. He is 1977 Bezirksrichter in Daejeon worrn un weer af 1978 Afkaat för Stüerrecht. 1981 hett he Studenten verdeffendeert, de vun de Militärregeeren ahn Haftbefehl fastnahmen un foltert worrn sünd, vun wegen dat se verboden Literatur in jemehrn Besitt harrn. Roh
Actinium (latiniseert vun’t greeksche ακτίνα „Strahl“) is en cheemsch Element ut dat Periodensystem mit de Atomtall 89 un dat Atomteken Ac. Dat Element is en radioaktiv Metall ut den d-Block. Actinium höört to Övergangselementen un is togliek de Naamsgever vun de Actinoiden. Actinium is in’t Johr 1899 vun den franzööschen Chemiker André-Louis Debierne opdeckt worrn, de dat Element ut Pechblenn isoleert hett. Toeerst hett he den Element vergliekbore Egenschoppen mit dat Titan oder dat thorium toschreven. Unafhangig dorvun weer Actinium 1902 ok vun Friedrich Giesel opdeckt un wies op lieke Egenschoppen to dat Lanthan hen. !904 hett he dat Element "Emanium" nöömt. Na’n Vergliek vun de beiden Stoffen in dat Johr 1904 is denn de Naam vun Debiernes övernahmen worrn, vun wegen dat he dat Element toeerst opdeckt harr . In Publikatschonen vun 1971 un later in 2000 weer de Historie vun’t Opdecken jümmer noch as unklor beschreven. Dorin warrt wiest, dat de Publikatschonen vun 1904 op de een Siet un de vun 1899 un 1900 op de annern sik an eenige Steden towedder snacken doot. In Uranierzen is Actinium blots in lütte Mengden binnen, so dat dat keen Rull speelt för’t Winnen. Technisch warrt 227Ac dör Bestrahlen vun 226Ra
Zielona Góra [[ʑɛ'lɔna 'gura]], inst Grünberg, is ene poolsche Stadt in den Bezirk Lebus - över 80 km nordöstelk vun Cottbus un circa 110 km södwestelk vun Posen an de Oder. In Zielona Góra is de Seet vun de Marschall vun de Bezirk Lebus, so is dat de Hööftstadt vun de Bezirk. Landsberg is ok ene Hööftstadt vun de Bezirk un de gröttste Stadt in de Bezirk. De Stadt hett 118.433 Inwahners. De Fläck is 58,3 km². Dat gifft en römsch-katholsch Bisdom Grünberg-Landsberg. Bi Zielona Góra, ene in de düütsche Tied slessche Stadt is en vun de wichtigste Wienburebeete in Polen. Zielona Góra weer ene vun de öllste Bruunkaulbargbusteden in't dormaalsche Slesien. De Grünberger Universität heet op Poolsch Uniwersytet Zielonogórski. Vun de Tahl vun de Inwahners is de Stadt Zielona Góra op de 33. Rang in Polen. De Lokalzeitung is de Gazeta Lubuska. Blots een anner Dagblaad hett ene lokale Utgaav, de Warschauer Gazeta Wyborcza. De düütsche Partnersteden vun disse Stadt sünd Veern un Cottbus. Bet 1998 geev dat en Bezirk Zielona Góra, to de Delen vun de ehemaalsche Nümark un't ehemaalsche Nedderslesien höörten. Steed vun de Stadt (poolsch)
Robert Francis Furchgott (* 4. Juni 1916 in Charleston, South Carolina; † 19. Mai 2009 in Seattle, Washington) weer en US-amerikaansch Wetenschapler. Furchgott hett 1940 sien Doktor in Biochemie an de Northwestern University makt. För sien Arbeiten över de Rull vun Stickstoffmonoxid as Botenstoff in’t Hart-Kreisloopsystem kreeg he 1998 tosommen mit Louis José Ignarro un Ferid Murad den Nobelpries för Physiologie oder Medizin. Furchgotts Opdecken, dat Gas de Gefäße wieder maken kann, harr Andeel an de Entwicklung vun dat Potenzmiddel Viagra. http://news.bbc.co.uk/2/hi/americas/8065352.stm Normdaten: GND: 140934863 (OGND, AKS) | VIAF: 84853426 | Wikipedia-Personensöök
De Bundsautobahn 516 (Afk.:BAB 516 oder ok A 516) is en öörtliche Autobahn in Noordrhien-Westfalen mit en Samtläng vun 5 km. De BAB 516 fangt an’t Autobahnkrüüz Overhus an, un stellt verkehrstechnisch en Verlängern vun de Bundsautobahn 3 vun Arnem dor, de sik hier optwiegt in de A 3 wieter na Köln un de A 2 na Düörpm. Na fief Kilometer ennt de A 516 an de Anslusssteed Overhus-Eisenheim un geiht in de Bundsstraat 223 („Konrad-Adenauer-Allee“) in Richt Oolt-Overhus över. Se is na 500 m an de Anslussteed Overhus-Zentrum mit de Bundsautobahn 42 verbunnen. Sünners to Tieten, wenn de Verkehr an’n dullsten is, kummt dat twüschen Overhus-Sterkrade un den Övergang in de B 223 faken to’n Stau. Vör allen morgens, to’n Sünnavendinkoop in’t Inkoopszentrum Centro oder to johrestietliche Begeevnissen as den Wiehnachtsmarkt staut sik de Verkehr in Fohrtricht Overhus op bit to twee Kilometers. Bundsautobahn 516. Mehr Biller, Videos oder Audiodateien to’t Thema gifft dat bi Wikimedia Commons. Naue Streckenbeschrieven vun de A 516 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A
Minsch betekent Homo sapiens, den modernen Minschen, so as he hüdigendags leven deit, Homo, Geslecht vun de Minschen, wo ok allerhand Aarden tohören döen, de al lang utstorven sünd. Minsch is de Familiennaam von Josef Minsch (1941–2008), Swiezer Skirennfohrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tarnów is ene poolsche Stadt in de Provinz Lüttpolen mit mehr as 120.000 Inwahners, de vun 1975 bet 1998 de Hööftstadt vun de Bezirk Tarnów weer. De Fläck is 72,4 km². Tarnów is ene kringfriee Stadt. In't Medeloller kehmen veele Düütsche ut Krakau un Nowy Sącz. In't 16. Johrhunnert kehmen ok enige Schotten, wat villicht ok in Willamowice so weer. De Stadt is Bischopsstadt. 1939 weern de Halv vun de Lü hier Juden. In de Tweet Weltorlog worrn hier 20.000 Juden död't. De wichtige Firmen sünd Huta Szkła Gospodarczego Tarnów S.A. (Glashütt) STALBUD (Stahlbu) Zakłady Azotowe w Tarnowie-Mościcach S.A. (Chemieindustrie) Zakłady Mechaniczne TARNÓW S.A. In Tarnów is de Lüttpoolsche Wertschapshoogschoole. Unia Tarnów is de poolsche Speedway-Meester. Unia/Wisła Paged Tarnów is in de eerste poolsche Basketballliga vun de Mannen.
Schemaitien (op žemaitisch Žemaitėjė) es ene historische Jäajent en Litauen. Schemaitien es laundwertschauftlijcher aus Aukštaitija. De Noame Schemaitien es von daut Voltj Žemaite. De Jebruck von daut žemaitische woat weinja. Von ~900 wean uck de Litauers en Schemaitien. En Schemaitien wean Tjrije von daut Jrootförstendom Litaue en de Diuetsche Orden. De Schemaite en Mažoji Lietuva send en daut 19. Joahundat Preiße woare. De nijch aumtlijche Hauptstaut von Schemaitien es Telšiai. Šiauliai/Šiaulē (jratste Staut) Mažeikiai/Mažeikē Tauragė Plungė Kretinga Mažoji Lietuva Aukštaitija Dzukija Suvalkija
En Alkaloos is’n Tostand, bi den de Lief vun en Minsch oder en Deert en to hogen pH-Weert opwiest. Dat is de Fall, wenn de pH-Weert in’t Blood över 7,45 liggt. De Referenzweert liggt twüschen 7,35 un 7,45. Wenn de pH-Weert över 7,7 stiggt, föhrt dat tomeist to’n Dood. Dat Gegendeel vun de Alkaloos is de Azidoos, wenn de pH-Weert ünner 7,35 fallt. Dat gifft verscheden Oorden vun Alkaloos. Dat een is de respiratoorsche Alkaloos, de tostannen kummt, wenn een to veel Kohlenstoffdioxid afaten deit. Dat kann ton Bispeel bi en Hyperventilatschoon wesen. Dat annere is de metaboolsche Alkaloos, de vörkamen kann bi Breken vun suren Mageninholt, düchtig Toföhren vun alkalische Stoffen (t. B. Bicarbonat), en diuretische Therapie oder bi’n Stören vun de Nerenfunkschoon. Na de Definitschoon liggt en metaboolsche Alkaloos denn vör, wenn en to groten Basenöverschuss in de Bloodgasanalyys nawiest warrt, also en Standard-Bicarbonat-Weert vun över 25 mol/l. Süür-Baas-Huusholt Azidoos Pansazidoos
Disse Artikel is man blots en Stubben. Du kannst Wikipedia helpen un em verbetern. Usedom is de tweetgröttste Insel vun Düütschland in Mekelnborg-Vörpommern. De Oostdeel höört to Polen (De Stadt Swienemünn). Annere Städer sünd Ahlbeck, Heringsdörp, Bansin, Zinnowitz un de Stadt Usedom. Dat Eiland is 445 km² groot un dor leeven 76.500 Inwahner. Usedom. Mehr Biller, Videos oder Audiodateien to’t Thema gifft dat bi Wikimedia Commons. Offizielle touristische Informationssiet van de Insel Usedom
Kalisz, ok Kalisch, is ene grootpolsche Stadt mit circa 110 000 Inwahners. De Fläck is 71,4 km². Kalisz, de woll öllste poolsche Stadt is nich wiet vun Slesien. Vun 1193 weer dat Seet vun Piasten-Hartöge. Siet 1998 is de Stadt Seet vun en katholsch Bischop. Hamm un Erfurt sün de düütsche Partnersteden vun Kalisz. Kalisz is de grote poolsche Stadt mit de gröttste PKW-Dichte. Enige wichtige Firmen sün in Kalisz aktiv, ten Bispeel Winiary, Nestle, Big Star, Hellena, Kaliszanka, Haft, Calisia, Runotex, Pratt & Whitney, Wistil un Augusto.
Homo (latiensch för: Minsch) is dat Geslecht vun de Minschenordigen, dat an'n meisten entwickelt is. De verscheden Aarden vun düt Geslecht höört to den Tribus vun de Hominini. De moderne Minsch is de eenzigste Aart vun dat Geslecht Homo, de hüdigendags noch leven deit. All annern Aarden sünd utstorven. Dat is nich jummers slank mööglich, bi Fossilien en Unnerscheed to maken twuschen Liddmaten vun düt Geslecht un annere Geslechter, de ok to de Hominini, man nich to de Minschen rekent weern könnt. Faken warrt dor de Bruuk vun Steenwarktüüch (Pebble Tools) bi togrunne leggt. Fundstücken, de in'n Tosamenhang bröcht weert mit Steenwarktüüch, weert denn mank de Minschen rekent. De annern weert denn ehr as Australopithecina ankeken. Dat Minschweern in'n Loop vun de Millionen vun Johren warrt as „Hominisatschoon“ betekent. Sunnerlich fallt up, dat sik mit de Stammgeschicht vun dat Geslecht Homo de Grött vun den Brägen bannig ännert hett. Binnen twee Millionen Johren is dat bi dreemol so groot wurrn, as dat toeerst weer. Bi de dünn druckten Aarden gifft dat noch allerhand Diskusschoon över de Fraag, of sik dat dor överhaupt um egen Aarden bi hanneln deit. Bi Homo habilis sünd sik de Forschers noch nich eenig wurrn, of